open-index/open-wikipedia-markdown huggingface dataset:
אלברט לוי (כדורגלן)

**אלברט לוי** (28 ביוני 1952 קזבלנקה, מרוקו הצרפתית–20 בדצמבר 2015, חולון, ישראל), היה כדורגלן ישראלי, אשר שיחק לרוב בעמדת הקשר ולעיתים בעמדת הבלם, ומזוהה בעיקר עם קבוצת מכבי יפו.

## קורות חייו
אלברט לוי נולד בקזבלנקה שבמרוקו לתמר ובנימין. ב-1955 עלתה המשפחה לישראל והתיישבה בקריית מלאכי. שנה מאוחר יותר עברה המשפחה לבית שאן, ומשם ב-1962 עברו ליפו. בשנה זו הצטרף לוי לקבוצת הילדים של מכבי יפו. בעונת 1969/1970 בליגה הלאומית עלה אלברט לוי לשחק בשורות הקבוצה הבוגרת. משחקו הראשון היה ב-8 בנובמבר 1969. לוי שיחק 291 משחקים בשורות מכבי יפו ובהם כבש 32 שערים. משחקו האחרון בקבוצה היה ב-15 במאי 1982. אלברט לוי ניצב במקום השלישי במספר ההופעות הרציפות בשורות מכבי יפו במשחקי ליגה, לאחר משה אוננה ומוצי ליאון ומקדים את ציון דגמי. עם סיום עונת 1981/1982 עזב את מכבי יפו, עבר לשחק למשך עונה אחת בשורות הכח מכבי רמת גן אשר שיחקה אז בליגה הארצית שהייתה הליגה השנייה בישראל. לוי שיחק ב-26 משחקי ליגה וכבש שני שערים. בסיום אותה העונה עלתה הקבוצה לליגה הלאומית. משחקו האחרון בשורות הכח מכבי רמת גן היה ב-22 במאי 1983. בסיום העונה פרש ממשחק פעיל.

בין השנים 1970–1972 שיחק אלברט לוי בשורות נבחרת הנוער של ישראל. ב-1972 תחת דוד שווייצר, היה לוי שותף לזכייתה של נבחרת הנוער בגביע אסיה לנוער , במסגרת טורניר שנערך בבנגקוק. אלברט לוי עלה כמחליף במשחק שנערך ב-16 באפריל 1972 ובו גברה ישראל על הודו 0-7.

לאחר פרישתו, אימן לוי מספר שנים במכבי יפו קבוצות ילדים ונוער, ולאחר מכן עזב את ענף הכדורגל ועסק בתחום האלומיניום. לוי התגורר בחולון, היה נשוי לרבקה, אב ל-2 בנות ובן וסב לנכדים. הלך לעולמו ב-2015 והובא לקבורה בבית העלמין הדרום.

## הישגים
;מכבי יפו
* סגנית אלופת ישראל: 1976/1977

;נבחרת הנוער של ישראל
* גביע אסיה לנוער בכדורגל: 1972

## לקריאה נוספת
* ברוך פורמן, **היידה בי-היידה בו** - עלייתה, ירידתה והקמתה מחדש של מכבי יפו, הוצאת תירוש, תל אביב-יפו, 2020.

## קישורים חיצוניים
* 
* 
* 
* 
* 
* 

## הערות שוליים

קטגוריה:כדורגלנים ישראלים
קטגוריה:קשרי כדורגל ישראלים
קטגוריה:בלמי כדורגל ישראלים
קטגוריה:תל אביב-יפו: כדורגלנים
קטגוריה:כדורגלני מכבי יפו
קטגוריה:כדורגלני הכח רמת גן
קטגוריה:כדורגלני נבחרת ישראל
קטגוריה:ישראלים ילידי מרוקו
קטגוריה:עולים בשנות ה-1950
קטגוריה:ישראלים שנולדו ב-1952
קטגוריה:ישראלים שנפטרו ב-2015
יחסי אקוודור–טורקיה

**יחסי אקוודור–טורקיה** הם יחסי החוץ בין אקוודור לטורקיה.

## סקירה כללית
שתי המדינות כוננו יחסים דיפלומטיים ב-11 בדצמבר 1959. לאקוודור יש שגרירות באנקרה מאז 2009. לטורקיה יש שגרירות בקיטו מאז 2012.

## ביקורים נשיאותיים

## יחסים כלכליים
היקף הסחר בין שתי המדינות היה 117 מיליון דולר ב-2019. (יצוא/יבוא טורקי: 59/58 מיליון דולר)

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
פסגת סטולניק

**פסגת סטולניק** (באנגלית: **Stolnik Peak**; בבולגרית: **връх Столник**) היא פסגה הממוקמת למרגלות המדרונות המזרחיים של מסיב קראדוק, ברכס סנטינל, בהרי אלזוורת', בארץ אלזוורת' שבאנטארקטיקה.

גובהה של הפסגה 2,624 מטרים מעל פני הים.

הפסגה ממוקמת לצד הרכס היוצא מהר קראדוק, לכיוון מזרח.

פסגת סטולניק מתנשאת מעל קרחון סואוארז שמצפון מערב לפסגת סטולניק.

פסגת סטולניק מתנשאת מעל קרחון זלצמן, שמדרום לפסגת סטולניק.

פסגת סטולניק ממוקמת 1.86 קילומטרים ממזרח לפסגת סאנצ'ז;

פסגת סטולניק ממוקמת 4.24 קילומטרים דרומית - דרום-מזרחית לפסגת אלפרינג;

פסגת סטולניק ממוקמת 1.97 קילומטרים ממערב להר אוסבורן;

## היסטוריה
### מיפוי אזור הפסגה

פסגת סטונלניק מופתה לראשונה על ידי סוקרים אמריקאיים בשנת 1961.
מיפוי נוסף שבוצע על ידי סוקרים אמריקאים בשנת 1988 עדכן את המיפוי הקודם.

### מקור השם

הפסגה נקראת על שם היישוב סטולניק שבמערב בולגריה.

## קישורים חיצוניים
* תצלום לוויין של אזור פסגת סטולניק, תוך סימון אתרים נוספים באזור באתר copernix

סטולניק
סטולניק
סטולניק
יחסי בוליביה–טורקיה

**יחסי בוליביה–טורקיה** הם יחסי החוץ בין בוליביה לטורקיה.

## סקירה כללית
היחסים בין בוליביה לבין האימפריה העות'מאנית החלו בשנת 1849, וב-26 ביולי 1950 כוננה בוליביה יחסים דיפלומטיים עם טורקיה המודרנית. לטורקיה יש שגרירות בלה פאס מאז 14 בפברואר 2018. בספטמבר 2022, בוליביה פתחה שגרירות באנקרה.

## הסכמים
שתי המדינות חתמו על הסכם על פטור מוויזה בשנת 2000. הסכם שיתוף פעולה כלכלי ומסחרי נחתם בשנת 2011.

## ביקורים נשיאותיים
הביקור הרשמי של הנשיא אבו מוראלס בטורקיה ב-9 באפריל 2019 היה הביקור הנשיאותי הראשון בין שתי המדינות.

## יחסים כלכליים
היקף הסחר בין שתי המדינות עמד על כ-130 מיליון דולר (יצוא טורקיה: 22 מיליון דולר, יבוא טורקיה: 108 מיליון דולר) עד סוף 2019.

## הערות שוליים

קטגוריה:ערכים ללא קטגוריות פיזיות - יחסי חוץ
דוד זיו

הלורד **דוד דניאל זיו** (אנגלית: The Honourable Sir David Daniel Sieff FRSA ;22 במרץ 1939 - 27 במאי 2019), הברון זיו מברמפטון, היה איש עסקים בריטי שהיה דירקטור במרקס אנד ספנסר מ-1972 עד 1997.

## ביוגרפיה
דוד זיו נולד במרילבון, לונדון, בנם היחיד של מרקוס זיו, הברון זיו מברמפטון ורוזלי פרומסון. סבו וסבתו היו רבקה מרקס וישראל זיו, הברון זיו. הוא נין של מייקל מרקס, מייסד מרקס אנד ספנסר.

הוא התחנך בבית הספר רפטון והצטרף למרקס אנד ספנסר ב-1957, הצאצא האחרון של מייקל מרקס שכיהן בדירקטוריון החברה
.

הוא זכה לתואר אבירות בשנת 1999.

זיו התחתן עם ג'ניפר וולטון ב-1962 ויש להם שני בנים, סיימון מרקוס (יליד 1965) וג'ונתן דייוויד (יליד 1966).

הוא נפטר ב-27 במאי 2019 בגיל 80.

## הערות שוליים

קטגוריה:משפחות זיו-מרקס
קטגוריה:יהודים בריטים
קטגוריה:אבירים בריטים
קטגוריה:אצולה יהודית בריטית
קטגוריה:בריטים שנולדו ב-1939
קטגוריה:בריטים שנפטרו ב-2019
אוכף קארנייר

**אוכף קארנייר** או **אוכף קארנארי** (באנגלית: **Karnare Col**; בבולגרית:**седловина Кърнаре**) הוא אוכף הררי סלעי צר הממוקם בין המדרונות הדרום-מזרחיים של הר קראדוק לבין הרכס הצפון מזרחי של הר סטרייבינג, האוכף מקשר את הר קראדוק אל רכס אוון האוכף ממוקם בדרום רכס סנטינל, בהרי אלזוורת' בארץ אלזוורת' שבאנטארקטיקה. 

גובהו של אוכף קארנייר 2,376   מטרים מעל פני הים.

רוחבו של אוכף קארנייר 2.03 קילומטרים (בכיוון מזרח -מערב); בחלקו המזרחי של האוכף יש עמק קטן.

אוכף קארנייר מהווה חלק מקו פרשת הקרחונים שבין קרחון נימיץ לבין זרם קרח רוטפורד, אוכף קארנייר מתנשא מעל קרחון סברינגהאוס שמדרום מערב לאוכף קארנייר ומעל קרחון זלצמן שמצפון מזרח לאוכף קארנייר.

## היסטוריה
### מיפוי אזור האוכף

אזור האוכף מופה לראשונה על ידי סוקרים אמריקאיים בשנת 1961. מיפוי מעודכן נערך בשנת 1988.

### מקור השם

האוכף נקרא על שם היישוב קארנייר שבדרום בולגריה.

## קישורים חיצוניים

* תצלום לוויין של אזור אוכף קארנייר, תוך סימון אתרים נוספים באזור באתר copernix

## הערות שוליים

קארנייר
קארנייר
אירינה ורשצ'וק

**אירינה אנדרייבנה ורשצ'וק** (באוקראינית: **Ірина Андріївна Верещук**; נולדה ב-30 בנובמבר 1979) היא פוליטיקאית ומדינאית אוקראינית, מאז 2021 סגנית ראש הממשלה - השרה לשילוב מחדש של השטחים הכבושים הזמניים של אוקראינה.

## ביוגרפיה
אירינה ורשצ'וק נולדה ב-30 בנובמבר 1979 ברווה-רוסקה. בשנת 1997 סיימה את לימודיה בפנימייה התיכונית רווה-רוסית עם מדליית זהב.

בשנת 2014 התמודדה בבחירות להראדה העליונה אך הפסידה לוולודימיר פרסיוק.

ורשצ'וק הייתה חברת הראדה העליונה של הכינוס התשיעי (מ-29 באוגוסט 2019 עד 4 בנובמבר 2021) ממפלגת משרת העם (מס' 29 ברשימה); נציגת הממשלה בראדה העליונה מ-4 בספטמבר עד 15 בנובמבר 2019; חברת בוועדת הראדה העליונה לביטחון לאומי והגנה, ראש ועדת המשנה לביטחון המדינה והגנה. בשנים 2010–2015 הייתה ראש העיר של רווה-רוסקה.

ב-6 בדצמבר 2022 פורסם ששירות הביטחון הפדרלי של רוסיה הכניס את סגן ראש ממשלת אוקראינה ורשצ'וק לרשימת מבוקשים.

## קישורים חיצוניים

## הערות שוליים

קטגוריה:פוליטיקאים אוקראינים
קטגוריה:חברי המועצה העליונה של אוקראינה
קטגוריה:אוקראינים שנולדו ב-1979
פורד פומה ראלי1

**פורד פומה ראלי1** היא מכונית מרוץ מקטגוריית ראלי1, שנבנתה על ידי קבוצת אם-ספורט עבור עונת 2022 באליפות העולם בראלי. המכונית מבוססת על גרסת הכביש של פורד פומה והיא המחליפה של פורד פיאסטה WRC שימשה את הקבוצה בין השנים 2017–2021.

## היסטוריית מרוצים
פומה ראלי1 ערכה את הופעת הבכורה באליפות בראלי מונטה קרלו, מרוץ הפתיחה של העונה. סבסטיאן לואב, בהופעת אורח בעונה, ניצח את המרוץ. קריג ברין סיים במקום השלישי והשלים פודיום כפול. ברין הגיע לפודיום פעם נוספת המבלך העונה עם מקום שני בראלי סרדיניה.

## קישורים חיצוניים

* 

## הערות שוליים

קטגוריה:אליפות העולם בראלי: מכוניות
קטגוריה:פורד: מכוניות מרוץ
יוסף אהרן טאראן

הרב **יוסף אהרן טאראן** (? - כ"ג תשרי תרפ"ז, ? - 1 באוקטובר 1926) היה רב בסאן ויסנט (אנ'), קלרה ובזוננפלד שבארגנטינה, מחבר שו"ת **זיכרון יוסף**. מוכר על פעילותו בפולמוס הברווז המוסקובי.

## ביוגרפיה
טאראן נולד בעיירה בפלך קייב ולמד במקומו (שנת לידתו אינה ידועה), נסמך לרבנות ולשו"ב בידי רבני אומן, בראשם הרב יעקב ליב וורשבסקי. נישא ללאה. שימש שוחט בכפר באחוזה החקלאית של הברון דוד גינצבורג, בכפר מוהילנה, כעשרים שנה.

בתרנ"ד נשלח בידי הברון בתוך קבוצה להתיישב בארגנטינה בכפר על שם הברון (בשמו המקומי: סאן וויסנט), בפלך קלרה, פרובינציית אנטרה ריוס (Entre Ríos) שם עסק בענייני יהדות: יסד בכל כפר בתי תפלה, תלמוד תורה ומקוואות. באותה תקופה נסמך לרבנות בשנית לאחר שהוכיח את בקיאותו וידענותו ההלכתית בהתכתבות עם בידי הרב מרדכי וילפנד מאומן וכן כמה מרבני ברדיצ'ב. בשנת תרע"ו כבר כיהן ברבנות בכפר זוננפלד, על גדות נהר גואלגואיצ'ו. בשהותו שם נשא ונתן בהלכה עם כמה מגדולי ישראל במגוון נושאים, בהם הרב שמואל סלאנט, הרב משה ירושלמסקי והרב אהרון גולדמן.

לצד הרב אהרון גולדמן ממוזסווייל, נודע בשל עיסוקו בשאלת כשרות עוף הברבר. ספרו "זיכרון יוסף" נדפס בירושלים תרפ"ד.

נפטר בזוננפלד בשמחת תורה תרפ"ז (1926).

## קישורים חיצוניים
*
* כשרות הברברי והמולרד, ד"ר זהר עמר וד"ר ארי זיבוטפסקי, **המעיין תשס"ד**

## הערות שוליים

קטגוריה:רבנים ארגנטינאים
יורם חמו

**יורם חמו** הוא קצין צה"ל במילואים בדרגת תת-אלוף ששימש כראש האגף למדיניות ביטחונית ותכנון אסטרטגי במטה לביטחון לאומי.

## ביוגרפיה
חמו הוא בוגר תוכנית תלפיות. בשנת 1994 קיבל תואר שני בחקר ביצועים, על תזה שכותרתה "משחק בעלים-פולש עם שווי נחלה משתנה", ותואר שני בכלכלה, על תזה שכותרתה "השקעה בתנאי אי-ודאות והמתאם בין המאזן המסחרי והתוצר: תאוריה ויישום אמפירי", שניהם מאוניברסיטת תל אביב.

שירת בענף חקר ביצועים בחיל האוויר, כראש זירת המודיעין הטכנולוגי באגף המודיעין וכראש המחלקה לתכנון אסטרטגי באגף התכנון. בשנים 2011 עד 2014 כיהן כמפקד מרכז דדו לחשיבה צבאית בינתחומית.

ב-2020 מונה לראש האגף למדיניות ביטחונית ותכנון אסטרטגי במל"ל.

היה חלק מצוות המומחים הרב-תחומי שייעץ למל"ל בנושא המאבק בקורונה.

במאי 2024 התפטר מהתפקיד. מספר ימים לאחר מכן פורסם שהציג בפני קבינט המלחמה מסמך ובו טען כי "דפוס הפעולה האסטרטגי של ישראל כשל במלחמה, והוא אינו יכול להצליח".

## קישורים חיצוניים

* 
* 

## הערות שוליים

קטגוריה:בוגרי תוכנית תלפיות
קטגוריה:בוגרי אוניברסיטת תל אביב
קטגוריה:חיילי אגף המודיעין
קטגוריה:סגל המטה לביטחון לאומי
קטגוריה:מפקדי מרכז דדו לחשיבה צבאית בינתחומית
קטגוריה:ישראלים שנולדו במאה ה-20
יונדאי i20 N ראלי1

**יונדאי i20 N ראלי1** היא מכונית מרוץ בקטגוריית ראלי1 המיצרת על ידי קבוצת יונדאי מוטורספורט ומשמשת באליפות העולם בראלי החל מעונת 2022. אב הטיפוס של המכונית, המבוסס על הדגם יונדאי i20 N נחשב לראשונה במאי 2021.

## היסטוריית מרוצים
הופעת הבכורה של המכונית הייתה בראלי מונטה קרלו מרוץ פתיחת העונה. במרוץ הבא, ראלי שוודיה, סיים תיירי נויביל במקום השני והשיג את הפודיום הראשון. אוט טאנק השיג את הניצחון הראשון בראלי סרדיניה. בהמשך העונה השיג טאנק שני ניצחונות נוספים, כמו גם נויביל. את העונה סיימה הקבוצה במקום השני באליפות היצרנים עם 5 ניצחונות ועשרה פודיומים נוספים.

### סטטיסטיקת מרוצים

## קישורים חיצוניים
* 

## הערות שוליים

קטגוריה:אליפות העולם בראלי: מכוניות
קטגוריה:יונדאי: מכוניות מרוץ
בגידה נעימה

**בגידה נעימה** (באנגלית: **Sibling Rivalry**) הוא סרט קומדיה שחורה משנת 1990 בבימויו של קרל ריינר, עם קירסטי אלי, ביל פולמן וסקוט באקולה בתפקידים הראשיים.

## תקציר העלילה
מרג'ורי טרנר (קירסטי אלי) נשואה שמונה שנים לגסטרואנטרולוג ד"ר הארי טרנר (סקוט באקולה). אין להם ילדים והארי שקוע כל הזמן בעבודתו וביריבות סמויה עם בני משפחתו - כולם רופאים הרוצים להוכיח את עצמם. מרג'ורי מרגישה את עצמה דחוייה.

אחיו הגדול צ'ארלס (סם אליוט) נמצא 15 שנים בקוסטה ריקה ומועמד לפרס נובל על מחקריו. הוא מודיע למשפחה על בואו לביקור.

מרג'ורי המתוסכלת פוגשת בחנות כלבו את אחותה ג'יני (ג'יימי גרץ) העובדת במחלקת דגי הנוי. מתפתח ביניהן ויכוח על צורת החיים שלה ומרג'ורי המרוגזת פוגשת שם בגבר שרמנטי, שמזמין אותה למסעדה ואחר כך לבית מלון לשם סטוץ. מרג'ורי נהנית מאד מהמין שלא חוותה כמוהו אצל בעלה, אלא שלבסוף היא מגלה שהגבר מת. היא בורחת בפחד מהמקום, נתקלת בניק מיני (ביל פולמן), סוכן של תריסים אנכיים וארנקה נשמט. הוא רואה שהשאירה את דלת החדר פתוחה, נכנס לשם ומתחיל להתקין את התריסים בכוונה להרשים את בעל המלון. בעת ההתקנה הוא מועד ונופל על המיטה ולהפתעתו הוא מוצא שם גבר מת ובטוח שהוא הרג אותו.

מרג'ורי מגיעה הביתה המומה, מתקשרת בשיחה אנונימית למשטרה ומודיעה על גבר מת בחדר 402. בינתיים מתאספים חברי המשפחה להמתין לבואו של צ'ארלס. ניק מתקשר למרג'ורי שמגיעה לחדר והם מחליטים לביים "התאבדות" של הגבר, מסתבר שהוא הגיס שלה-ד"ר צ'ארלס טרנר-שכל המשפחה ממתינה לו. מרג'ורי כותבת מכתב התאבדות ושולפת מאיבר מינו את הקונדום וניק מכניס לפיו של המת תרופות שונות.

אחיו של ניק הוא קצין המשטרה וילבור מיני (אד אוניל), אשר שואף להתמנות למפקד המשטרה העירונית. הוא מגיע למקום ממנו התקשרה מרג'ורי, מוצא שם את ג'יני ומתפתח ביניהם סיפור אהבה.

ניק מסגיר עצמו למשטרה, מגלה הכל וכל העסק מתפוצץ. בניתוח הגופה מתברר שהטבליות בושט ובקיבה הן של מרככי צואה, ויטמינים וכו'. האב (ג'ון רנדולף), האם (פרנס סטרנהאגן) והאחות איריס (קארי פישר) גוערים במרג'ורי והארי הנבגד עוזב אותה.

סוף טוב - אחרי מספר חודשים: ניק מצליח במכירת תריסים ומועלה בדרגה, וילבור מתמנה למפקד המשטרה וג'יני עוברת לגור אצלו, מרג'ורי מפרסמת את סיפור חייה בעיתונים ומתפרסמת והארי עוזב את עבודתו השוחקת בבית החולים ועובר לרפואה פרטית, מגדל זקן ומתקשר למרג'ורי בבקשה לחדש את יחסיהם.

מרג'ורי מסכימה. לפני שהוא נכנס היא שואלת אותו מה מצב ליבו...

## צוות השחקנים

## קישורים חיצוניים

*קדימון לבגידה נעימה, באתר יוטיוב
*תחילת הסרט, באתר יוטיוב
*בגידה נעימה, באתר TCM

קטגוריה:סרטי 1990
קטגוריה:סרטים אמריקאיים
קטגוריה:סרטים באנגלית
קטגוריה:סרטי קומדיה אמריקאיים
קטגוריה:סרטי קומדיה שחורה אמריקאיים
קטגוריה:סרטי קולומביה
סתרי שחור-גרון

**סִתְרִי שְׁחֹר-גָּרוֹן** (שם מדעי: *Prunella atrogularis*) הוא ציפור שיר קטנה ממשפחת הסתריים.

בישראל מזדמן נדיר ביותר בחורף עם שתי תצפיות עד כה: הראשונה מאזור ירושלים ב-1982 והאחרונה הייתה בפרט שחרף בעמק האלה (נתיב הל"ה) בנובמבר 2010.

## טקסונומיה ואטימולוגיה
שם הסוג *Prunella* הוא מגרמנית *Braunelle*, "חום" עם צורת הקטנה. שם המין הספציפי *atrogularis* מלטינית, ומשמעותו שחור-גרון; *ater* - שחור ו-*gular* - גרון.

קיימים שני תת-מינים מוכרים:
* *P. a. Atrogularis* - דוגר בצפון ומרכז הרי אורל שבצפון מערב רוסיה. חורף במזרח איראן, טורקמניסטן, אוזבקיסטן, דרומה לאפגניסטן ודרום מערב תת-היבשת ההודית.
* *P. a. Huttoni* - דוגר במרכז אסיה, מהרי האלטאי ודרומה לרכס טיין שאן והרי פמיר. בחורף נע דרומה לדרום מערב אסיה. השם *Huttoni* מנציח את הסרן והממלוג הבריטי תומאס האטון (1807–1874) ששירת בהודו ובאפגניסטן.

## תפוצה ובית גידול

המין אינו נחשב לנודד ארוך טווח וברוב המקרים התנועה בין העונות היא אנכית - מאתרי הקינון הגבוהים בקיץ לאזורים עוינים פחות בחורף. נוהג לחרוף בבתות או בשטחים מעובדים. מזדמן נדיר למערב אירופה.

הסתרי בונה קן מסודר נמוך בסבך של עצי אשוחית, ומטיל 3–5 ביצים כחולות ללא כתמים.

## תיאור
גודלו דומה לזה של סתרי מצוי; אורכו כ-13.5–14 ס"מ, ומשקלו כ-19 גרם. יש לו גב חום כהה ומפוספס, הדומה במקצת לזה של דרור הבית, אבל למבוגרים יש כיפה, כתם פנים וגרון שחרים, ופס-גבה לבן. החזה כתום, והבטן לבנה עם פסים כתומים. כמו סתריים אחרים, למין זה יש מקור מחודד של אוכלי חרקים.

הזוויגים דומים, אך לצעירים ובוגרים בלבוש חורף יש פחות ניגודיות בניצוי. בפרט, הגרון הכהה עשוי להיעדר כמעט לגמרי אצל ציפורים צעירות, אז הוא עלול לבלבל עם סתרי ממושקף.

### תזונה
המין נוהג לבלות את עיקר זמנו בשיחור מזון על הקרקע, כאשר המזון המועדף עליו הוא דרגות צעירות של חרקים בעודם רכים. בחורף, כאשר מלאי החרקים מצטמק, התפריט מתרחב גם לפירות וזרעים.

### קולות
הקריאה היא "*טי-טי-טי"* דק, והשירה דומה לציוצים הנעימים של הסתרי המצוי.

## קישורים חיצוניים

## הערות שוליים

קטגוריה:טקסונים שתוארו בידי ג'ון פרידריך פון ברנדט
קטגוריה:בעלי חיים שתוארו ב-1844
קטגוריה:סתריים
קטגוריה:אפגניסטן: עופות
קטגוריה:רוסיה: עופות
קטגוריה:איראן: עופות
קטגוריה:ארץ ישראל: סתריים
יחסי הונגריה–מלטה

**יחסי הונגריה–מלטה** הם יחסי החוץ בין הונגריה למלטה.

## סקירה כללית
שתי המדינות כוננו יחסים דיפלומטיים ב-12 בדצמבר 1970. הסכם כפל מס בין הונגריה למלטה נחתם ב-1991 ונכנס לתוקף ב-1994. בספטמבר 2020 אמר שר החוץ ההונגרי פיטר שייארטו במסיבת עיתונאים לאחר שיחות עם מקבילו המלטזי בוולטה, "אנחנו מסכימים שצריך לעצור את ההגירה במקום לנהל, במיוחד לאור מגפת הקורונה שהביאה לסכנות חדשות גם במלטה". כיום שתי המדינות הן חברות מלאות ב.

## נציגויות דיפלומטיות
* הונגריה מיוצגת במלטה באמצעות שגרירותה ברומא, איטליה, ובנוסף מחזיקה קונסוליית כבוד בוולטה.
* מלטה מיוצגת בהונגריה באמצעות שגרירותה בווינה, אוסטריה, ובנוסף מחזיקה קונסוליית כבוד בבודפשט.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
גלודיס פרלה ויגוסדוטיר

**גלודיס פרלה ויגוסדוטיר** (באיסלנדית: **Glódís Perla Viggósdóttir**; נולדה ב-27 ביוני 1995) היא כדורגלנית איסלנדית המשחקת בעמדות הבלמת בבאיירן מינכן מהבונדסליגה לנשים ובנבחרת איסלנד.

היא כדורגלנית איסלדית השלישית בקבוצה לצד ססיליה ראן רונארסדוטיר וקרולינה לאה ויליאמסדוטיר.
## קריירת מועדונים
גלודיס פרלה החלה את קריירת הכדורגל שלה בקבוצת הנוער של המועדון אייביירג הדני. ב-2009 הצטרפה למועדונים המשותפים קואופווגס ו-ויקינגיר מליגת העל האיסלנדית.

ב-2011 עברה לעונה אחת למועדון הורסנס הדני. ב-2012 עברה למועדון סטיארנאן מליגת העל האיסלנדית. במדי סטיארנאן זכתה גלודיס פרלה באליפות איסלנד, גביע האיסלנדי לנשים, גביע הליגה האיסלנדית לנשים והסופרקאפ האיסלנדי לנשים.

ב-2015 עברה גולדיס פרלה לאסקילסטונה יונייטד מליגת העל השוודית לנשים. ביולי 2017 עברה לרוזנגארד, גם היא מליגת העל השוודית, במדיה זכתה באליפות ב-2019 ובגביע השוודי לנשים ב-2017 ו-2018.

ביולי 2021 חתמה גלודיס פרלה בבאיירן מינכן מהבונדסליגה לנשים.

## קריירה בינלאומית
ב-4 באוגוסט 2012 ערכה גלודיס פרלה את הופעת הבכורה שלה בנבחרת איסלנד, בתיקו 1:1 נגד נבחרת סקוטלנד במסגרת משחק ידידות.

גלודיס פרלה נקראה לסגל שוודיה לאליפות אירופה בכדורגל נשים 2013. ב-7 באפריל 2022 ערכה את הופעתה ה-100 במדי שוודיה, בניצחון 5:0 על בלרוס במסגרת מוקדמות גביע העולם לנשים 2023.

## הישגים ותארים
**סטיארנאן**
* ליגת העל האיסלנדית: 2013, 2014
* הגביע האיסלנדי לנשים: 2012, 2013
* גביע הליגה האיסלנדית לנשים: 2013, 2014
* הסופרקאפ האיסלנדי לנשים: 2012

**רוזנגארד**
* ליגת העל השוודית לנשים: 2019
* הגביע השוודי לנשים 2017, 2018

## קישורים חיצוניים

קטגוריה:כדורגלניות איסלנדיות
קטגוריה:מגנות כדורגל
קטגוריה:כדורגלניות רוזנגארד
קטגוריה:כדורגלניות באיירן מינכן
2022 12
קטגוריה:ילידות 1995
יחסי הונגריה–קפריסין

**יחסי הונגריה–קפריסין** הם יחסי החוץ בין הונגריה לקפריסין.

## סקירה כללית
שתי המדינות כוננו יחסים דיפלומטיים ב-18 באוקטובר 1960. באוקטובר 2021 שוחחו שרי החוץ של שתי המדינות, ולאחר מכן אמר שר החוץ פיטר שיירטו כי להונגריה וקפריסין יש אותן דעות בנושאים מרכזיים באירופה כמו הגירה, הרחבת האיחוד האירופי במערב הבלקן, אספקת אנרגיה אירופית וחיסונים נגד נגיף הקורונה. באוקטובר 2022 חתמו קפריסין והונגריה על מזכר הבנות לקידום התיירות בין שתי המדינות. כיום שתי המדינות הן חברות מלאות ב.

## נציגויות דיפלומטיות
* הונגריה מחזיקה בקפריסין שגרירות וקונסוליית כבוד בניקוסיה.
* קפריסין מחזיקה בהונגריה שגרירות בבודפשט.

## הערות שוליים

קטגוריה:ערכים ללא קטגוריות פיזיות - יחסי חוץ
סתרי ממושקף

**סִתְרִי מְמֻשְׁקָף** (שם מדעי: *Prunella ocularis*) הוא ציפור שיר קטנה ממשפחת הסתריים.

בישראל הוא חורף נדיר ביותר באזורים הרריים בעיקר בצפון הארץ. בכל חורף נרשמות כמה תצפיות בודדות, בעיקר מהחרמון והגולן.

## טקסונומיה ואטימולוגיה
סתרי ממושקף תואר על ידי חוקר הטבע הגרמני גוסטב ראדה בשנת 1884 מפרט שנאסף בהרי טאליש ליד גבול אזרבייג'ן-איראן. הוא טבע את השם המדעי *Accentor ocularis*.

כיום הוא מסווג תחת הסוג סתרי שהוגדר על ידי חוקר הצפרות הצרפתי לואי וייו בשנת 1816. המין הוא מונוטיפי.

שם הסוג *Prunella* הוא מגרמנית *Braunelle*, "חום" עם צורת הקטנה. שם המין הספציפי *ocularis,* נגזר מהמילה הלטינית ocular, עין.

## תפוצה ובית גידול
תפוצתו מוגבלת מאוד. מרומי ההרים באזור האירנו-טורני: ממזרח טורקיה וארמניה, דרך צפון איראן ועד הרי הזגרוס בדרום מערב איראן. הסתרי הממושקף אמנם אינו נודד, אך הוא נוהג לשוטט, ובחורף הוא מעדיף לבלות באזורים נמוכים יותר באיראן ועד לחופי המפרץ הפרסי.

בית הגידול הטבעי שלו הוא ערבות ממוזגות. הוא מקנן באזורי אחו עם שיחי ברברית פזורים בטורקיה, ובאזור הטרנס-קווקזי הוא מעדיף מצוקים סלעיים עם עצי ערער וארז. את קינו הוא בונה מזרדים, עלים וגבעולים; ומרפד אותו בצמר, שיער, עשב וטחב. הקן ממוקם בתחתית שיחים נמוכים. בתטולה 3–4 ביצים.

## תיאור והתנהגות
אורכו כ-15 ס"מ. הגוף בגווני חום משתנים. החלקים התחתונים גוון בז'-כתמתם ומפוספסים בעדינות (לפעמים לחזה גוון כתום עז יותר). החלקים העליונים חומים כהים, עם פספוס כהה וצפוף. כמו אצל סתריים אחרים, למין זה יש מקור מחודד של אוכלי חרקים. התנהגותו ערנית ופעילה.

התזונה שלו מורכבת מחרקים וזרעים.

## סטטוס
כיוון שטווח התפוצה שלו נחשב רחב ומגמות השינוי באוכלוסייה יציבות, סווג מין זה כללא חשש לפי הרשימה של האיגוד הבינלאומי לשימור הטבע.

האוכלוסייה האירופית מונה בין 11,000 ל-33,000 זוגות, ומעריכים שהם כ-55% מכלל האוכלוסייה, ומכאן משערכים את האוכלוסייה העולמית בין 40,200 ל-120,900 פרטים.

## קישורים חיצוניים

## הערות שוליים

קטגוריה:סתריים
קטגוריה:טורקיה: עופות
קטגוריה:ארץ ישראל: סתריים
Top of the Pops

***Top of the Pops*** הייתה תוכנית טלוויזיה בריטית, שמפרסמת את מצעדי המוזיקה בבריטניה. במקור, היא שודרה ב-BBC One מדי שבוע ב-1 בינואר 1964 – 30 ביולי 2006. בתוכנית שודרו חלק מתקליטי המוזיקה הפופולריים ביותר באותו השבוע, וכן סקירה של מצעד הסינגלים של אותו שבוע. במקור, הופיעו 20 שירים, אם כי הורחב ל-30 שירים ב-1969, ול-40 שירים ב-1984.

"I Only Want to Be with You"  של דאסטי ספרינגפילד היה השיר הראשון שהופיע בתוכנית, בעוד שהרולינג סטונז הייתה הלהקה הראשונה שהופיעה בתוכנית, עם השיר "I Wanna Be Your Man". הלהקה הבריטית, Snow Patrol, הייתה האמן/להקה האחרונה שהופיעה בשידור חי בתוכנית השבועית, עם השיר "Chasing Cars". מהדורות מיוחדות של התוכנית שודרו בחג המולד (ובדרך כלל, עד ל-1984, פורסמה גם מהדורה שנייה של התוכנית מספר ימים לאחר חג המולד). במהדורות אלו מופיעים חלק מהסינגלים הנמכרים ביותר של השנה ושיר חג המולד הנמכר ביותר. על אף שהתוכנית השבועית בוטלה ב-2006, ספיישל חג המולד שודר עד ל-2021. מהדורות סיכום סוף השנה של ה-BBC One בערב השנה החדשה או בסביבותיה כללו גם חלק מהשירים שהופיעו בספיישל חג המולד. ב-17 בספטמבר 1994 – 22 בדצמבר 2017, שודרה תוכנית הטלוויזיה Top of the Pops 2 , ב-BBC Two, שמכילה שידור מהארכיון של Top of the Pops.

חברת המצעדים הרשמית מצהירה כי "להופיע בתוכנית היה נחשב לכבוד, והיא משכה כמעט כל שחקן גדול". הופעתו של סולן טי רקס, מארק בולאן, בנצנצים וסאטן, בתוכנית במרץ 1971, עם השיר "Hot Love" , נתפסת, לעיתים קרובות, כתחילתו של הגלאם רוק. כמו כן, ביצועו של דייוויד בואי בתוכנית ל-"Starman", העניקה השראה למוזיקאים לעתיד. פורמט התוכנית נמכר למספר גופי שידור זרים בשנות ה-90 של המאה ה-20. שידורים חוזרים של התוכנית משודרים ב-BBC Four מאז 2011.

## קישורים חיצוניים

* 

## הערות שוליים

קטגוריה:תוכניות טלוויזיה באנגלית
קטגוריה:אולפני CBS: תוכניות וסדרות
קטגוריה:CBS: תוכניות וסדרות
קטגוריה:BBC: תוכניות וסדרות
קטגוריה:מצעדי מוזיקה בריטיים
יחסי מולדובה–צ'כיה

**יחסי מולדובה–צ'כיה** הם יחסי החוץ בין צ'כיה למולדובה.

## סקירה כללית
[שמאל|ממוזער| שגרירות מולדובה ב[פראג]]
מולדובה כוננה יחסים דיפלומטיים עם צ'כוסלובקיה ב-1 ביוני 1992, אשר המשיכו עם צ'כיה לאחר פירוק צ'כוסלובקיה ב-1 בינואר 1993. הבניין החדש של שגרירות מולדובה בפראג נפתח ב-2 בספטמבר 1998 על ידי ראש ממשלת מולדובה, זינאידה גרצ'אני, וראש ממשלת צ'כיה, מירק טופולנק.

Ștefan Gorda מונה לשגריר מולדובה בצ'כיה ב-2010. בשנת 2016 מונתה ויטלי רוסו לשגרירה בצ'כיה.

## נציגויות דיפלומטיות
* מולדובה מחזיקה בצ'כיה שגרירות בפראג.
* צ'כיה מחזיקה במולדובה שגרירות בקישינב.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
יחסי צ'כיה–קפריסין

**יחסי צ'כיה–קפריסין** הם יחסי החוץ בין קפריסין לצ'כיה. שתי המדינות חברות מלאות באיחוד האירופי ובמועצת אירופה.

## היסטוריה
קפריסין כוננה יחסים דיפלומטיים עם צ'כוסלובקיה ב-1 בפברואר 1961, אשר המשיכו עם צ'כיה לאחר פירוק צ'כוסלובקיה ב-1 בינואר 1993. נשיא בית הנבחרים של קפריסין דימיטריס כריסטופיאס ערך ביקור רשמי בצ'כיה בשנת 2007.

## נציגויות דיפלומטיות
* קפריסין מחזיקה בצ'כיה שגרירות בפראג.
* צ'כיה מחזיקה בקפריסין שגרירות בניקוסיה ושתי קונסוליות כבוד בלימסול ובניקוסיה.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
סיאם (להקה)

**סיאם** (באנגלית: **Siam** ואחר כך **Ciam**) היא להקה ישראלית שפעלה בישראל ובריטניה בשנות השמונים. הלהקה התאחדה ב-2004 ופועלת מאז לסירוגין.
## היסטוריה
הלהקה הוקמה בסוף 1983 על ידי המוזיקאים ג'ף שפירו והדר גולדמן. ג'ף שפירו, סולן וגיטריסט הלהקה הקים בגיל 16 להקת גל חדש, שהופיעה מעט בישראל ועברה ב-1982 לניו יורק, שם הקליטה שירים אחדים. כשחזר שפירו מניו יורק לאחר שנה ראה הופעה של להקת "היחידה לטיפול נמרץ" בקולנוע דן בה ניגן גולדמן, והשניים החליטו להקים להקה. גולדמן התחיל ככנר קלאסי וניגן בתזמורת צה"ל, אך עבר לנגן בכינור חשמלי עם סגנון ייחודי והחל לשתף פעולה עם דורון אייל ("שולץ האיום") בלהקת "כרומוזום" ואחר כך "היחידה לטיפול נמרץ".

ההרכב הראשון של הלהקה כלל את נגן הבס יפתח אורי והמתופף דני מקוב. מיום הקמתה הלהקה שרה באנגלית. היא הקליטה שלושה שירים, בהם השיר "Tel Aviv Downtown" שזכה להצלחה יחסית.

ב-1984 הצטרפו ל"סיאם" המתופף אהרון ידידיה ונגן הבס יוסי פיין במקום יפתח אורי ודני מקוב. בסוף באותה שנה הופיעו כלהקת חימום בהופעה של להקת "סוזי והבנשיז" בקולנוע דן בתל אביב.

ב-1985 הוזמנה הלהקה לחמם את הופעות "סוזי והבנשיז" באירופה. שפירו וגולדמן החליטו לנצל את ההזדמנות ועברו לגור בלונדון מתוך כוונה לפרוץ לשוק הבריטי. סיבוב ההופעות עם "סוזי והבנשיז" לא יצא לפועל, ובלונדון הלהקה הופיעה והקליטה שלושה שירים. חברי ההרכב באותה עת היו שוב נגן הבס יפתח אורי והמתופף יניב עצמון. בסוף השנה חזרה הלהקה לישראל והופיעה כלהקת חימום של להקת "טוקסידומון".

ב-1986 הקליטה הלהקה בלונדון מיני-אלבום עם שישה שירים ובקיץ חזרה להופעות בישראל. הלהקה המשיכה לפעול בלונדון אך יניב עצמון חזר לישראל. ללהקה הצטרף שוב דני מקוב שהיה בלונדון לצורך לימודים, אולם עזב לאחר כשנה, במהלך הקלטות האלבום עקב חילוקי דעות עם שפירו וגולדמן.

ב-1989 הוציאה הלהקה לאור את האלבום "War and Peace and Inbetween", שכלל שירים שהוקלטו בשנים 1983–1988, ושירים חדשים שהקליטה עם המפיק הבריטי בוב לאמב, שעבד עם קודם עם הלהקות UB40 ודוראן דוראן, באולפנו הפרטי שבבירמינגהאם. אחר כך הופיע עם המתופף קית בוים (שניגן עם פרנק זאפה ורוד סטיוארט) והבסיסט כריס טיילור. ללהקה היה בעיה לקדם את האלבום באנגליה בשם סיאם מאחר שפעלה להקה אחרת כבר עם שם דומה. בשלב זה החליט גולדמן לחזור לישראל ושפירו הקים להקה חדשה בלונדון בשם "kissing the toad" ("נשק את הקרפד"), שהגיע להופיע בישראל בסוף 1991. גולדמן הקים בישראל להקה חדשה "בארוק" ששרה בעברית, היא הוציאה לאור אלבום אחד בסוף 1992 ואחר כך התפרקה.

ב-1996 התאחדה סיאם להופעה חד-פעמית לקידום הוצאת דיסק אוסף.

ב-2004 שפירו וגולדמן החלו לעבוד על חומרים חדשים לקראת הפקת אלבום חדש. ב-8 בפברואר 2006 ערכה הלהקה הופעה חד-פעמית בערב מחווה לאיש חיי הלילה אלכס צ'רקיס.

ב-2008 הוציא הלהקה אלבום חדש, עם איות חדש באנגלית - Ciam במקום Siam. הלהקה התאחדה להופעה שוב ב-2011. וב-2015 התאחדה שוב כדי לחמם את להקת "סווייד" בתל אביב.

## דיסקוגרפיה

* Siam - Mini Album, 1986
* War and Peace and Inbetween, 1989
* 1996 ,Siam - אוסף
* 2008 ,Ciam – Anonymous


## קישורים חיצוניים

## הערות שוליים

קטגוריה:להקות רוק אלטרנטיבי ישראליות
קטגוריה:להקות שהוקמו בשנת 1983
קטגוריה:להקות שהתפרקו בשנת 1990
Sun Comes Up

"**Sun Comes Up**" הוא סינגל של הלהקה הבריטית, רודימנטאל, בשיתוף פעולה עם הזמר-יוצר הבריטי, ג'יימס ארתור, שיצא, על ידי חברות התקליטים אסיילום רקורדס ואיסט ווסט רקורדס, ב-30 ביוני 2017, כסינגל המוביל מתוך אלבום האולפן השלישי של הלהקה, *Toast to Our Differences*. השיר נכתב והופק על ידי רודימנטאל וקאס לו.

נכון לדצמבר 2022, השיר הושמע למעלה מ-150 מיליון פעמים בספוטיפיי, ולמעלה מ-31 מיליון פעמים ביוטיוב.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי רודימנטאל
קטגוריה:שירי ג'יימס ארתור
קטגוריה:שירים באנגלית
קטגוריה:שירים על השמש
קטגוריה:בלדות פופ
קטגוריה:שירי דאנס-פופ
קטגוריה:שירי מוזיקה אלקטרונית
קטגוריה:שירי מוזיקת האוס
קטגוריה:סינגלים בהוצאת אסיילום רקורדס
יחסי ליכטנשטיין–מלטה

**יחסי ליכטנשטיין–מלטה** הם יחסי החוץ בין ליכטנשטיין למלטה.

## סקירה כללית
שתי המדינות כוננו יחסים דיפלומטיים ב-12 במאי 2003. בנובמבר 2014 שר החוץ המלטזי ג'ורג' וו. ולה ביקר בליכטנשטיין. ביקור זה היווה ציון דרך ביחסים הבילטרליים, שכן הוא היה הראשון שערך שר חוץ מלטזי בנסיכות. ב-14 בפברואר 2017 שר החוץ המלטזי ג'ורג' וו. ולה קיים היום דיונים עם שרת החוץ, החינוך והתרבות של נסיכות ליכטנשטיין אורליה פריק, ששהתה במלטה בביקור רשמי. בברכה לשרה פריק, השר ולה חזר על הערכתה של מלטה לתרומת ליכטנשטיין דרך האזור הכלכלי האירופי/מנגנונים פיננסיים נורווגיים מאז 2004, שמלטה נהנתה ממנו.

## נציגויות דיפלומטיות
* ליכטנשטיין אינה מיוצגת במלטה, לא בדרג השגרירות ולא בדרג הקונסוליה.
* מלטה מחזיקה בליכטנשטיין קונסוליית כבוד בשאן.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
אליפות פורמולה 4 האיטלקית

**אליפות פורמולה 4 האיטלקית** היא האליפות הראשונה בקטגוריה, שנוסדה בעקבות תוכנית השלבים הגלובלית של הפדרציה הבין-לאומית לרכב. האליפות מתקיימת מאז שנת 2014, אז החליפה את אליפות פורמולה אברת'.

## היסטוריה
גרהרד ברגר והוועדה למכוניות חד-מושביות של הפדרציה הבן-לאומית לרכב הציגו במרץ 2013 את הקטגוריה של מרוצי פורמולה 4. מטרת הקטגוריה היא להיות קטגוריית כניסה, שתאפשר לנהגים צעירים להתחיל להתפתח ולהתקדם לעבר הקטגוריות הבכירות עד לפורמולה 1. עלות מכונית בקטגוריה לא תעלה על 30 אלף אירו ועלות השתתפות בשנה לא תעלה על 100 אלף אירו. האליפות האיטלקית הייתה הראשונה בקטגוריה והיא הוצגה בדצמבר אותה שנה.

## המכונית
יצרן מכוניות המרוץ האיטלקי טאטוס (Tatuus) נבחר להיות יצרן השלדות של האליפות. שלדת המכוניות בנויה מסיבי פחמן. מנוע המכונית, בנפח 1,400 סמ"ק, מיוצר על ידי פיאט. המנוע דומה למנוע שבו נעשה שימוש באליפות הפורמולה אברת', אך ההספק המקסימלי הוגבל ל-160 כוח סוס, במקום 180 כוח סוס.

## אלופים
### נהגים

### קבוצות

## קישורים חיצוניים
* 

## הערות שוליים

קטגוריה:איטליה: ספורט מוטורי
קטגוריה:תחרויות ספורט באיטליה
יחסי מלטה–צ'כיה

**יחסי מלטה-צ'כיה** הם היחסים הדיפלומטיים בין מלטה לצ'כיה. שתי המדינות חברות מלאות באיחוד האירופי.

## סקירה כללית
מלטה כוננה יחסים דיפלומטיים עם צ'כוסלובקיה ב-10 ביולי 1968. ביולי 1982 כאשר צ'כיה השתתפה ביריד הבינלאומי של מלטה. לאחר פירוק צ'כוסלובקיה כוננה מלטה יחסים דיפלומטיים עם צ'כיה ב-1 בינואר 1993. הסכם כפל מס שנחתם בין צ'כיה ומלטה ב-21 ביוני 1996 נכנס לתוקפו בשנת 1997.

## נציגויות דיפלומטיות
* מלטה מחזיקה בצ'כיה באמצעות שגריר שאינו תושב הממוקם במשרד החוץ בוולטה, ובנוסף מחזיקה קונסוליית כבוד בפראג.
* צ'כיה מיוצגת במלטה באמצעות שגרירותה ברומא, איטליה, ובנוסף מחזיקה קונסוליית כבוד בוולטה.

## בתרבות
באפריל 2024 הוצגו יחסי מלטה-צ’כיה במערכון בארץ נהדרת. היחסים הוצגו כעוינים.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
מאשה והדוב

ממוזער|מאשה
**מאשה והדוב** (ברוסית: **Маша и Mедведь**, באנגלית: **Masha and the Bear**) היא סדרת טלוויזיה רוסית בהנפשה ממוחשבת לגיל הרך, שנחשבת לאחת מההפקות לקהל היעד הנצפות ביותר בהיסטוריה.

הסדרה נוצרה על ידי אולג קוזובקוב ושודרה לראשונה בשנת 2009. ביוטיוב הסדרה עקפה את רף המיליארד צפיות. בישראל הסדרה שודרה בערוץ הילדים ואחר מכן בערוץ ג'וניור, החל מ-15 בדצמבר 2017 ביוטיוב. בשנת 2020 הסדרה שודרה בשירות הזרמת מדיה נטפליקס, בשנת 2022 הוא שודרה בשירות VOD של yes, HOT, סלקום TV ופרטנר TV ובשנת 2023 הוא שודר בשירות סטרימינג FreeTV.

## עלילה
הסדרה עוקבת אחר עלילותיהם של מאשה, ילדה בת ארבע, וחברה הדוב.

מאשה מתגוררת בבית ביער עם מספר בעלי חיים (חזיר, עז וכלב).

בפרק הראשון יוצאת מאשה מביתה ביער ומעוניינת לשחק עם שאר בעלי החיים אבל בעלי החיים מתחבאים מפניה.

מאשה מבחינה בפרפר ועוקבת אחריו, דרכו היא מגיעה לביתו של הדוב שבאותו הזמן עוסק בדיג.

מאשה עושה בלאגן בביתו וכשהוא חוזר הוא מנסה להיפטר ממנה, לאחר מספר ניסיונות כושלים הוא מאשר לה להישאר בביתו, והצמד נעשים חברים.

בכל פרק בתוכנית מאשה מתוארת כילדה שובבה והיפראקטיבית האוהבת לחקור את העולם סביבה, מה שגורם לתקלות רבות שמרגיזות את חברה הדוב.

## דמויות
ממוזער|הדוב
* **מאשה** - הדמות המרכזית (יחד עם הדוב) מתוארת כילדה שובבה אך טובת לב.
* **הדוב** - דוב ממין דוב חום קמצ'טקה לרוב מסודר ומאורגן, בעבר עסק בקרקס. מתגורר בבית עשוי עץ ביער. עיסוקו הקודם הפך אותו למוכשר באומניות הבמה (ג'גלינג, רכיבה על חד אופן, וקסמים).
* **חיות הבר** - ביער בו מתגורר הדוב חיות מספר בעלי חיים נוספים המופיעים בסדרה.
* **הזאבים** - זוג זאבים הגרים בתוך אמבולנס הרוס, מאשה נוהגת לשחק איתם ואילו הזאבים פחות נהנים מהמשחק. הזאבים משמשים כרופאים ולעיתים גונבים אוכל מהמקרר בביתו של הדוב.
* **הארנב** - ארנב האוהב לשחק עם מאשה, לעיתים קרובות השניים שוברים יחד רהיטים כשהם משחקים במשחקי כדור. הדוב פחות מחבב אותו מכיוון שהוא מרבה לגנוב גזרים מהערוגה בגינתו.
* **חיות הבית של מאשה** - העז, החזיר, והכלב, גרים בביתה של מאשה. מאשה מחבבת אותם אך הם נרתעים ממנה מכיוון שהיא מרבה להגזים במשחקים איתם.
* **דאשה** - בת דודתה של מאשה, באה לבקר אותה מספר פעמים.
* **הפנדה** - בן דודו של הדוב, לעיתים הוא ומאשה נקלעים לעימותים ביניהם.
* **הפינגווין** - ילדו המאומץ של הדב.

## ספין-אוף
לסדרה יצאו שלוש סדרות ספין אוף, בהן מאשה מופיעה: **המעשיות של מאשה**,**האגדות של מאשה** ו**מאשה והדוב - שירים**.

## קישורים חיצוניים

* 

## הערות שוליים

קטגוריה:דוביים בתרבות
קטגוריה:סדרות הנפשה ממוחשבת
יחסי בלארוס–ליכטנשטיין

**יחסי בלארוס–ליכטנשטיין** הם היחסים הדיפלומטיים הרשמיים שבין **[[בלארוס]]** לבין **[[ליכטנשטיין|נסיכות ליכטנשטיין]]**.

## סקירה כללית
היחסים הדיפלומטיים הרשמיים שבין בלארוס לבין נסיכות ליכטנשטיין כוננו ב-10 בפברואר 1992.

תערוכה של יצירות של הצייר יוהאן לודוויג בלולר מהמאה ה-19 בשם "מסע הריין" נפתחה במוזיאון הלאומי לאמנות של בלארוס ב-2 במאי 2019, והשתמשה בעבודות שהושאלו מהמוזיאון הלאומי של ליכטנשטיין.

## נציגויות דיפלומטיות
* ליכטנשטיין אינה מיוצגת בבלארוס, הן בדרג השגרירות והן בדרג הקונסולרי.
* בלארוס אינה מיוצגת בליכטנשטיין, הן בדרג השגרירות והן בדרג הקונסולרי.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
יחסי אורוגוואי–גואטמלה

**יחסי אורוגוואי–גואטמלה** הם היחסים הדיפלומטיים בין גואטמלה ואורוגוואי. שתי המדינות חברות בקהילה של אמריקה הלטינית והמדינות הקריביות, G77, ארגון מדינות אמריקה, ארגון המדינות האיברו-אמריקניות והאו"ם.

## היסטוריה
הן גואטמלה והן אורוגוואי חולקות היסטוריה משותפת בעובדה ששתי המדינות היו פעם חלק מהאימפריה הספרדית. במהלך התקופה הקולוניאלית הספרדית, גואטמלה נשלטה ממלכות המשנה של ספרד החדשה במקסיקו סיטי בעוד אורוגוואי הייתה אז חלק ממלכות המשנה של ריו דה לה פלטה ונוהלה מבואנוס איירס. בשנת 1828, אורוגוואי קיבלה את עצמאותה לאחר המלחמה הסיספלטית. בשנת 1841, גואטמלה קיבלה את עצמאותה לאחר פירוק הפרובינציות המאוחדות של מרכז אמריקה. במרץ 1907, שתי המדינות כוננו יחסים דיפלומטיים.

היחסים הבילטרליים בין שתי המדינות התקיימו בעיקר בפורומים רב-צדדיים. בנובמבר 2006, סגן נשיא גואטמלה אדוארדו סטיין השתתף בפסגה האיברו-אמריקאית ה-16 במונטווידאו. בנובמבר 2018 ביקרה סגנית נשיא אורוגוואי, לוסיה טופולנסקי באנטיגואה גואטמלה כדי להשתתף בפסגה האיברו-אמריקאית ה-26.

## הסכמים בילטרליים
שתי המדינות חתמו על מספר הסכמים כגון הסכם על שיתוף פעולה מדעי וטכני (1987); הסכם תרבות (1987); הסכם על שיתוף פעולה כלכלי ומסחרי (1987); מזכר הבנות בנושא התייעצויות פוליטיות (2007); הסכם לחילופי מידע לגבי עיצוב ויישום מדיניות סמים (2013); הסכם בשיתוף פעולה אקדמי (2013); והסכם על סחר והשקעות (2019).

## נציגויות דיפלומטיות
* גואטמלה מחזיקה באורוגוואי שגרירות במונטווידאו.
* אורוגוואי מחזיקה בגואטמלה שגרירות בגואטמלה סיטי.

## הערות שוליים

קטגוריה:ערכים ללא קטגוריות פיזיות - יחסי חוץ
תאוריית התסכול-תוקפנות

**תאוריית התסכול-תוקפנות** (באנגלית: **Frustration–aggression hypothesis**) היא תאוריה שגובשה על ידי חוקרים מדיסציפליונות שונות – פסיכולוגיה חברתית, אנתרופולוגיה, סוציולוגיה רפואה וביולוגיה במרכזה הטענה הראשית כי תסכול הוא חסימה של התנהגות המכוונת למטרה, וחסימה זו יוצרת דחף אברסיבי המוביל להתנהגות אלימה. אף שלתפיסה זו היה כוח הסברתי רב, כבר בתחילה העלו החוקרים את התהייה הבסיסית: האם כל מי שמתוסכל יגיב באלימות? מילר (1958), שהיה ממנסחי התאוריה של תסכול-תוקפנות שינה במשך השנים את דעתו וטען כי תוקפנות היא רק אחת מצורות התגובה על תסכול. לטענתו, יש גורמים נוספים המשפיעים על התגובה, כגון מידת הציפייה של אדם לשיפור בסיכוי.יו להגשים את המטרה הנכספת, דרגת ההתערבות של התוקף בתגובותיו של הקורבן וכמות התסכולים שהתוקף נחשף אליהם בתקופה האחרונה. מילר טוען גם שהתגובה האלימה מועברת פעמים רבות לאובייקט אחר (שעיר לעזאזל), כאשר קיים חשש שהאובייקט המקורי יגיב בעוצמה או כאשר הפוגע יודע שהוא צפוי לקבל עונש כבד.

ברקוביץ (1989) המשיך בקו המחשבה התאורטי של תאוריית התסכול-תוקפנות, והוסיף מימד חשוב — "הרמז האלים" (cue aggression). הוא רואה ברמז האלים גורם מתווך בין תסכול לאלימות. לדעתו, גירוי אוורסיבי עלול להוביל להתנהגות אלימה אם בזיכרון מאוחסן כאב מן העבר. התגובה אינה מיידית בדרך כלל, אלא מאוחרת יותר. בהמשך הוא פיתח את תאוריית ה-Neoassociation הגורסת כי תסכול יוצר תגובה שלילית שמעוררת תחילה מחשבות וזכרונות, ולאחר מכן פעולה. היבט אחר של תאוריית התסכול נוגע בהתנהגות של המון אלים. ביסודה של כל תנועת המונים מונחים תסכולים כלכליים, חברתיים, פוליטיים ואישיים, אך תסכולים אלה אינם באים לידי ביטוי אם אין גורם אשר מצית את הלהבה ומעלה את התסכולים על סדר היום. כאשר משווים בין רמת היחיד לרמת הקבוצה, ניתן לראות שאותם מנגנונים פועלים בשתי הרמות.

לתאוריות התסכול-תוקפנות יש פיתוחים רבים, ולמעשה כל הסבר של אלימות מציב את גורם התסכול כגורם משפיע במידה זו או אחרת. התאוריה פותחה לראשונה עם פרוץ מלחמת העולם השנייה על ידי החוקרים ג'ון דולרד, ניל מילר, לאונרד דוב, אורבל מוורר ורוברט סירס במטרה לנסות להסביר את האלימות הנאצית. ממצאים אמפיריים רבים מאוששים תאוריה זאת.

## הערות שוליים

2022 12
קטגוריה:פסיכולוגיה חברתית
קטגוריה:אלימות
קטגוריה:תאוריות פסיכולוגיות
יחסי גואטמלה–יוון

**יחסי גואטמלה–יוון** הם היחסים הדיפלומטיים בין גואטמלה ויוון.

## סקירה כללית
יוון כוננה יחסים דיפלומטיים עם גואטמלה ב-2 ביולי 1965. יוון תמכה בתקיפות ביוזמות בינלאומיות למתן סיוע לגואטמלה למען הדמוקרטיזציה של המדינה והגנה על זכויות האדם, והיא גם הקצתה סיוע הומניטרי במספר הזדמנויות. הביטוי העיקרי של היחסים הבילטרליים הוא תמיכה הדדית של מועמדויות בתוך ארגונים בינלאומיים, במיוחד האומות המאוחדות. היחסים הפוליטיים הבילטרליים בין שתי המדינות ברמה טובה מאוד. יש מספר קטן של גואטמלים יוונים החיים בגואטמלה. הסחר בין גואטמלה ליוון הוא נרחב למדי. יוון היא המדינה האירופית במקום ה-7 (שווה ערך ל-5%) שמייבאת מגואטמלה, יותר מאשר צרפת ופולין.

## נציגויות דיפלומטיות
* גואטמלה מיוצגת ביוון באמצעות שגרירותה ברומא, קריית הוותיקן.
* יוון מיוצגת בגואטמלה באמצעות שגרירותה במקסיקו סיטי, מקסיקו.

## הערות שוליים

קטגוריה:ערכים ללא קטגוריות פיזיות - יחסי חוץ
יחסי אוסטרליה–בורונדי

**יחסי אוסטרליה–בורונדי** הם יחסי החוץ בין אוסטרליה ובורונדי.

## סקירה כללית
בשנת 2018 חידשה אוסטרליה את יחסיה הדיפלומטיים עם בורונדי, מה שגרר ביקורת חריפה בקרב פליטים בורונדיים בשל הפרות זכויות אדם חמורות על ידי בורונדי. הפליטים מבורונדי באוסטרליה מוערכים בכמעט 2,120 לפי מפקד האוכלוסין של 2016 שערכה ממשלת אוסטרליה. באוגוסט 2019 פתחה בורונדי קונסוליה בפרת' בהשתתפות משלחת מכובדים מבורונדי, כולל הגברת הראשונה.

## נציגויות דיפלומטיות
* בורונדי מחזיקה באוסטרליה קונסוליה בפרת'.
* אוסטרליה מיוצגת בבורונדי באמצעות הנציבות העליונה שלה בניירובי, קניה.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
תליון פגמלין

ממוזער| תצלום התליון
**תליון פגמלין (פיגמליון)**, הידוע גם כ**מדליון דואימס** (בצרפתית: **Douïmès**) הוא מדליון או תליון זהב קטן שנמצא ב־1894 בנקרופוליס "דואימס" בקרתחדשת העתיקה. זאת הכתובת הפיניקית העתיקה ביותר הידועה שנמצאה בצפון אפריקה.

הכתובת כוללת התייחסות ל"פגמלין" (בכתיב חסר כנהוג בפיניקית), המתפרש כפיגמליון מלך צור  – המלך בימיו נוסדה קרתחדשת על־ידי אחותו דידו. מקובל כי התליון נוצר בנפרד מההקשר הארכאולוגי שלו, בשלב מוקדם יותר.

## הכתובת
הכתובת ידועה כ־KAI 73, ותוכנה הוא:

הכתובת פותחת בהקדשה לעשתרת ול"פגמלין" – הוא, כאמור, פיגמליון מלך צור; בהקשר זה הוא זוכה לכבוד אלוהי. השם "פדי" זהה לשם מלך עקרון מכתובת עקרון, מכתובות על חרסים מהעיר ומכתובות סנחריב; ייתכן שהשם מורכב מהרכיבים "פדי־חלץ", וייתכן שהשם הוא "פדי" בלבד. מקדיש הכתובת הקדישה לאחר שניצל ("חולץ") מאיזו צרה בידי ופיגמליון.

## ראו גם
* רשימת כתובות כנעניות וארמיות

## הערות שוליים

קטגוריה:ממצאים ארכאולוגיים מזהב
קטגוריה:כתובות בפיניקית
קטגוריה:קרתגו
קטגוריה:צור
דניאל חן (קומיקאי)

**דניאל חן** (נולד ב־3 ביוני 1986) הוא תסריטאי, שחקן וסטנדאפיסט ישראלי.

## ביוגרפיה
חן נולד בשם **דין שיימן** בשכונת מעוז אביב בתל אביב. אימו ממוצא פולני ואביו ממוצא טריפוליטאי. הוריו נפרדו כשאימו הייתה בהיריון, ויש לו אח למחצה בשם מיכאל שצעיר ממנו בשש שנים (אינם חולקים את אותו אב. האב הביולוגי של אחיו הוא האב המאמץ של מולי שגב). בילדותו אובחנה אצלו הפרעת התנהגות, אשר הובילה אותו ללמוד בבית ספר ברושים, בית ספר לחינוך מיוחד המטפל בילדים עם הפרעות התנהגות ובעיות רגשיות קשות. כשהיה בן עשר היה לו חונך שלימד אותו לשחק שחמט ולאחר מכן הוא התחיל להתחרות בטורנירים. שיימן גדל בלי אביו ואימו, שעבדה כמדריכת טיולים, הרבתה בנסיעות לחו"ל. שיימן התחבר לנערים בסיכון, מה שהוביל אותו לעבריינות: פשיעה אלימה, עבירות סמים וגנבה. כשהיה בן 13 פרץ לחנות בגדים בצפון תל אביב ונשלח למוסד לנוער עבריין. בשנה שלאחר מכן נגזר עליו מאסר בכלא אופק, ובמשך ארבע השנים שלאחר מכן נשא שם עוד שתי תקופות מאסר. למאסר האחרון, שנמשך שנתיים, נכנס אחרי שב־11 בספטמבר 2001 דקר בחור שאיתו היה מסוכסך. באחד המאסרים בכלא נדקר חן בעצמו בצלעות.

אחרי שחרורו מבית הסוהר, כשהיה בן 19, שינה את שמו משום שהלך לפניו – כגנב – ומפני שהתבייש באשכנזיותו כשהיה אסיר. "[...] דין", לדבריו, "היה שם עם מטען כבד, כמו לעמוד לדין[...]", ורבנים ייעצו לאימו להחליף אותו.

מגיל 19 מופיע חן כסטנדאפיסט. הוא נקב בשמו של אמירם טובים כמנטור שלו.

ב־2016 כתב את הסדרה הקומית "שותפים" ששודרה בערוץ הוט קומדי סנטרל, ואף גילם את דמותו של חמי באחד הפרקים.

ב־2020 הצטרף כאורח ל"מועדון לילה" בקשת 12. בעקבות מגפת הקורונה שובש לוח השידורים וצילומי התוכנית הופסקו. לאחר כמה חודשים חזר חן להופיע באולמות ובמועדונים. כמו כן, באותה שנה הוא יצר סרטון פרודיה על דוקותיים בשם "זוגותיים" עם חברו תמיר בר, בהפקת כאן 11.

בשנת 2021 חזר לטלוויזיה והצטרף לקאסט של "סיפורים מהכורסה".

במשחקי מונדיאל 2022 הנחה את התוכנית "הנבחרת של דניאל" בכאן 11.

ב־2023 שיחק בתפקיד אורח בעונה השלישית של הסדרה "לבד בבית" של כאן חינוכית.

ב-2025 השתתף בקמפיין ברשתות החברתיות של חברת טמפו משקאות, וכן השתתף בפרויקט של חברו תמיר בר - "שם טוב האבי 2" (לו גם כתב מספר שירים, בהם "סבא אורי").

### סדרת הטלוויזיה "ילד רע"
בשנת 2024 עלתה לשידור "ילד רע", סדרת טלוויזיה בהשראת תקופת ההתבגרות של חן, שאותה יצר עם רון לשם והגר בן אשר. עוד ב־15 באוגוסט 2023 פורסם כי הסדרה תשתתף בפסטיבל טורונטו. ב־25 בנובמבר 2024 פורסם כי הסדרה נמכרה לנטפליקס, וצפויה לעלות ב־190 מדינות. באפריל 2025 עלתה הסדרה לשידור בשירות הסטרימינג, ובאותו חודש זכתה בפרס האקדמיה הישראלית לטלוויזיה. בסך הכול זכתה הסדרה בשבעה מפרסי האקדמיה באותה השנה, ביניהם הפרס לתסריט הטוב ביותר בסדרת דרמה.

חן הוא רווק ומתגורר בצפון תל אביב.

## פרסים ומועמדויות

## קישורים חיצוניים

* 
* דניאל חן, בפודקאסט "לשחרר את הדב" עם דב נבון
* דניאל חן, בפודקאסט "חוויית הדור כאהן"
* 
* 
* האתר של דניאל חן

## הערות שוליים

קטגוריה:בדרנים ישראלים
קטגוריה:סטנדאפיסטים ישראלים
קטגוריה:קומיקאים יהודים ישראלים
קטגוריה:תל אביב-יפו: אישים
קטגוריה:אישים ממוצא יהודי-לובי
קטגוריה:ישראלים שנולדו ב-1986
קטגוריה:מורשעים בדין בישראל
קולנוע אואזיס

ממוזער|מגדלי אואזיס
**קולנוע אואזיס** היה בית קולנוע שפעל ברמת גן בשנים 1970–2003.

## היסטוריה
קולנוע אואזיס פעל בפסאז' המחבר בין רחוב זבוטינסקי 84 לבין רחוב הרצל 75 - 77 ברמת גן. מעל הפסז' נבנו שני רבי קומות (מגדלי אואזיס), אחד ברחוב הרצל 75, שהכניסות שלו 75 א' ו-75 ב' נמצאות בפסאז', ואחד ברחוב הרצל 77. במפלס הרחוב, בין שני הבניינים, הוקם מרכז מסחרי. הקרקע עליה נבנו הבניינים והפסאז' נרכשה על ידי אבנר שלוש, נכדו של אהרן שלוש לפני מלחמת העולם השנייה.

בשל מיקומו המרכזי וקלות הגישה אליו, נפתח בפסאז' כבר בשנת 1938 "קפה אואזיס". בשנת 1948 ניגנה בו כל יום תזמורת . בשנת 1952 התקיים בגן "קפה אואזיס" נשף קיץ לרגל פתיחת המכביה הרביעית. בשנת 1953, האיגוד למען שיקום לוחמי חופש-של"ח ארגן ב"גן אואזיס" נשף קיץ מפואר.

בית הקולנוע נפתח בשנת 1970 והופעל על ידי חברת רב חן בתי קולנוע בע"מ. ראש העיר ד"ר ישראל פלד השתתף בפתיחת הקולנוע. באולם הקולנוע התקיימו הקרנות יומית של סרטים והעלו הצגות והופעות של אומנים שונים. ב-1 ביוני 1970 התקיימה באולם הצגת הבכורה של המחזמר "שיער".

בשנת 1973 הופיעה בקולנוע אואזיס להקת בי. בי. קינק. 

בין הסרטים הרבים שהוקרנו בקולנוע אפשר למנות את "עליסה בארץ הפלאות" של אולפני וולט דיסני ואת "שר הטבעות: שיבת המלך".

בית הקולנוע נסגר בשנת 2003, ובמקביל הופסקו כל פעילויות הפנאי והבידור במתחם והמתחם ננטש. בין הסיבות להפסקת הפעילות אפשר למנות חוסר כדאיות כלכלית, דרישה לעבור הליך סטטוטורי ותלונות של דיירי מגדלי אואזיס על פגיעה באיכות חייהם.

## ראו גם
*רחוב הרצל (רמת גן)

## קישורים חיצוניים

## הערות שוליים

אואזיס
קטגוריה:רחוב הרצל (רמת גן)
פלורנס גיל

**פלורנס גיל** (באנגלית: **Florence Gill**; 27 ביולי 1877 – 19 בפברואר 1965) הייתה שחקנית ומדבבת בריטית.
## קריירה
גיל התמחתה במשך 20 שנה בדיבוב תרנגולות בסרטי ההנפשה של וולט דיסני, כולל קלרה קלאק, "התרנגולת הקטנה והחכמה" ועוד עופות שונים.

גיל הייתה חברה בקאסט של קומדיית המצבים "Uncle Walter's Doghouse" בתוכנית הרדיו של NBC. היא גם דיבבה את קלרה קלאק בתוכנית הרדיו "The Mickey Mouse Theatre of the Air" משנת 1938.

בנוסף לעבודתה בסרטי הנפשה, גיל הופיעה גם בסרטי לייב אקשן. בשנת 1935 היא ביצעה את חיקוי התרנגולת המוזיקלית שלה מול מיקרופון של רדיו בשתי סרטי קומדיה-מוזיקליים: "Every Night at Eight" ו-"Here Comes the Band".

גיל קבורה בבית הלוויות Chapel of the Pines Crematory שבלוס אנג'לס, קליפורניה.

## פילמוגרפיה

## קישורים חיצוניים

* 

## הערות שוליים

קטגוריה:שחקניות קולנוע וטלוויזיה בריטיות
קטגוריה:שחקני קולנוע וטלוויזיה בריטים
קטגוריה:מדבבות בריטיות
קטגוריה:מדבבים בריטים
קטגוריה:בריטים שנולדו ב-1877
קטגוריה:בריטיות שנולדו ב-1877
קטגוריה:בריטים שנפטרו ב-1965
קטגוריה:בריטיות שנפטרו ב-1965
אס בגובה

**אס בגובה** הוא פודקאסט פוקר ישראלי בהגשת אייל ינאי ואלקנה גיגי איצקוביץ'. הפודקאסט כולל סיקור אירועים מרכזיים מעולם הפוקר, אירוח אורחים ישראלים ובינלאומיים, פינת ניתוח ידי פוקר והצצה למאחורי הקלעים של עולם הפוקר. הפודקאסט התחיל את פעילותו בשנת 2019 והיה לפודקאסט הפוקר הראשון בישראל.

הפודקאסט נקרא על שם יד הפוקר הידועה לשמצה "אס בגובה", או בשמה המקצועי "קלף גבוה" ("High card"). מגישי התוכנית מסיימים כל פרק במשפט "תזכרו אס בגובה זו לא יד לשלם איתה, זה פודקאסט".

בפודקאסט התארחו שחקני פוקר מקצוענים בינלאומיים כגון אנטוניו אספנדיירי  (מעל 21 מיליון דולר זכיות באליפות העולם בפוקר), נורמן צ'אד  ומלאני וייזנר . בגזרה הישראלית התארחו אלי אלעזרא, אסי משה, תימור מרגולין, אייל פלק שהצטרף כצלע שלישית להגיש בחלק מהפרקים ועוד שחקנים רבים ודמויות מוכרות מעולם הפוקר הישראלי.

את שיר הפתיחה של הפודקאסט כתב אשד אש וביצעו אשד אש, תומר ברזילאי ואייל ינאי שניגן על התופים. השיר המלא שודר בסוף פרק 60 של הפודקאסט.

## קשר עם הקהילה
הפודקאסט מקיים אירועים שמתקיימים כחלק מהפעילות של "ראנר ראנר" שהיא גם נותנת החסות הרשמית של הפודקאסט. באירועים אלו מוענקים פרסים מיוחדים לשחקני הפוקר שמצליחים להדיח את מגישי הפודקאסט מהטורניר. בחלק מהאירועים מוקלט פרק לייב מול קהל.

לפודקאסט יש דף פייסבוק רשמי בשם "אס בגובה – פודקאסט פוקר ישראלי" ובו מתקיימות פעילויות שונות, פרסום שמות האורחים שצפויים להתארח ואפשרות להפנות שאלות לאורחים ותכנים מעולם הפוקר.

## קישורים חיצוניים
* 
* 

## הערות שוליים

קטגוריה:פודקאסטים ישראליים
קטגוריה:פוקר
שיר בארבעה בתים

"**שיר בארבעה בתים**" הוא סינגל שהוקלט על ידי הזמרת הישראלית אילנית, ושבוצע לראשונה בפסטיבל הזמר והפזמון תשכ"ט. את מילות השיר כתב אהוד מנור, והלחין אותו נחום היימן. את השיר הוציאה לאור בשנת 1969 חברת התקליטים הד ארצי, כסינגל שלא מתוך אלבום אולפן.
בתקליט הפסטיבל מופיע הביצוע של אופירה גלוסקא.

## על השיר
כשמו, "שיר בארבעה בתים" מורכב מארבעה בתים בעלי מבנה דומה. תחילה רודפת הדוברת אחרי השיר בשדה ירוק, בחשכת הליל, בדרכי עפר ובין המון אדם. עם זאת, הוא נקסם על ידי אוכלוסייה מסוימת אחרת. תחילה אלו הילדים, לאחר מכן האוהבים והחיילים ולבסוף הזמרים. לטענתה, בפיהם הוא יפה מאין כמוהו. לסיום, בארבעת הבתים היא שואלת "עד מתי, שירי, מפני תסתתר?". ב-18 במאי נכנס השיר למצעד הפזמונים השבועי של קול ישראל במקום השמיני. ב-15 ביוני עלה למקום השלישי – המיקום הגבוה ביותר אליו הגיע. לבסוף, ב-7 ביולי, לאחר שבעה שבועות צעידה רצופה, יצא השיר מהדירוג השבועי. במצעד הפזמונים העברי לשנת ה'תשכ"ט דורג "שיר בארבעה בתים" במקום ה-20.

נחום היימן סיפר שהוא ואהוד מנור התווכחו על שם השיר, ומשלא הגיעו להסכמה החליטו לקרוא לו כך, ללא קשר לתוכן שלו. 
נחום היימן עצמו הלחין כשנתיים קודם לכן את "שיר בחמישה אקורדים", שגם בו השם מתייחס לצורה ולא לתוכן.

## מיקומי שיא

## קישורים חיצוניים
* 

## הערות שוליים

קטגוריה:שירי אילנית
קטגוריה:שירי אופירה גלוסקא
קטגוריה:שירים בעברית
קטגוריה:שירי פסטיבל הזמר והפזמון 1969
קטגוריה:שירים שנכתבו על ידי אהוד מנור
קטגוריה:שירים שהולחנו על ידי נחום היימן
קטגוריה:שירים על מוזיקה
קטגוריה:סינגלים בהוצאת הד ארצי
אילנית לילדים

"**אילנית לילדים**" הוא אלבום האולפן השני של הזמרת הישראלית אילנית. את האלבום הוציאה לאור באוקטובר 1970 חברת התקליטים הד ארצי בקטלוג YAN-14141. הוא פורסם על גבי תקליט בלבד, וממשיך את הכיוון האומנתי בו בחרה אילנית להתמקד ב"עמיחי בגבול ירדן, אילנית בשירי ילדים", אלבומה הקודם. בין השירים שהפכו למוכרים ומצליחים מאוד בזמר העברי לילדים הם "סבא ירח", שנכתב והולחן על ידי שייקה פייקוב ו"עד מאה ועשרים", שנכתב והולחן על ידי יחיאל מוהר סשה ארגוב.

## רשימת רצועות

## הערות שוליים

## קישורים חיצוניים

קטגוריה:אלבומי אילנית
קטגוריה:אלבומים בעברית
קטגוריה:אלבומי חברת הד ארצי
יחסי אוסטרליה–סנגל

[שמאל|ממוזער| הערך החודשי של יצוא הסחורה האוסטרלית לסנגל (מיליוני [דולר אוסטרלי) מאז 1988 ]]
**יחסי אוסטרליה–סנגל** הם היחסים הדו-צדדיים בין אוסטרליה לסנגל.

## סקירה כללית
עד 2004 הנציב העליון של אוסטרליה בניגריה היה מוסמך גם בסנגל (יחד עם גאנה וגמביה). בוב וויטי כיהן בתפקיד זה מינואר 2001, ואחריו אייין קמרון דיקי מפברואר 2004. בשנת 2004 נפתחה נציבות אוסטרלית עליונה בגאנה, והנציב העליון הוסמך לסנגל (יחד עם בורקינה פאסו, חוף השנהב, גינאה, ליבריה, מאלי, סיירה לאון וטוגו). ג'ונתן ריצ'רדסון היה הנציב העליון הראשון בתפקיד זה, לאחר מכן החזיק ויליאם ויליאמס בתפקיד עד פברואר 2012, אז הוחלף על ידי ג'ואנה אדמסון.

סנגל מוסמכת כיום לאוסטרליה דרך שגרירותה בטוקיו, יפן.

במאי 2012 הוכרז כי אוסטרליה תקים שגרירות בדקר, סנגל, שתהיה השגרירות האוסטרלית הראשונה במדינה אפריקאית דוברת צרפתית. הבטחה זו סייעה לספק קולות אפריקאים לאוסטרליה כדי להשיג מושב במועצת הביטחון של האו"ם באוקטובר 2012. במאי 2013, ההבטחה נדחתה ללא הגבלת זמן עקב קיצוצים בתקציב במשרד החוץ והמסחר תחת ממשלת גילארד.

## יחסי סחר
קוד הכרייה של סנגל משנת 2003 מבוסס על אלו של אוסטרליה וקנדה. מנהל המכרות והגאולוגיה של סנגל מקדם באופן פעיל השקעות בכרייה באוסטרליה. מספר חברות כרייה הרשומות בבורסת ניירות ערך האוסטרלית כולל BHP, Mineral Deposits Limited, Bassari Resources, Erin Resources, ו-First Australian Resources (בשיתוף עם Petrosen, חברת הנפט הלאומית של סנגל), יש פרויקטים בסנגל, בעיקר כריית זהב, חולות מינרליים, ונפט וגז.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ